"În cursul zilei de ieri (n.r. vineri), poliţiştii ilfoveniau reţinut un bărbat în vârstă de 42 de ani. bănuit de comiterea infracţiunilor de lipsire de libertate în mod ilegal, viol şi tâlhărie. La data de 15 iulie a.c., ora 16.05, o persoană de sex feminin a sesizat, prin 112, faptul că a fost violată şi tâlhărită de un bărbat de 42 de ani, într-o pădure din apropierea oraşului Otopeni", se arată într-un comunicat remis sâmbătă MEDIAFAX de Poliţia Ilfov.

Oficiali din cadrul Poliţiei Ilfov au declarat pentru MEDIAFAX că Tolea Ciumac ar fi luat cu maşina o tânără care făcea autostopul pe DN1, ar fi blocat uşile autoturismului, şi ar fi dus-o în Pădurea Băneasa. Sursele citate precizează că aici femeia ar fi fost supusă la perversiuni sexuale, sub ameninţarea unui briceag. Tolea Ciumac i-ar fi luat şi suma de 400 de lei din geantă, iar apoi femeia ar fi reuşit să fugă.

După aceste presupuse fapte, bărbatul a plecat acasă, locul unde a şi fost găsit de poliţişti. Sursele citate susţin că Tolea a recunoscut parte din faptele petrecute.

Tolea Ciumac a fost reţinut pentru 24 de ore, iar sâmbătă va fi prezentat instanţei cu propunerea de arestare preventivă pentru 30 de zile, sub acuzaţiile de tâlhărie, viol şi lipsire de libertate.